text: Kvinde endte i sandbunke
  19 februar 2013 kl. 07.39
  En kvindelig bilist kørte galt i et vejarbejdsområde på Stenderupvej i Kolding mandag aften. Hun kørte direkte ind i en stor sandbunke.
  Kvinden, der er 76 år, var kørt ind i området med vejarbejde, selv om der er skiltet med "Motorkørsel forbudt". Men hun kunne se, at andre bilister var kørt derind - og gjorde ligeså.
  Men turen stoppede brat i en stor sandbunke. Kvinden blev kørt til undersøgelse på skadestuen.
  